CELEX: 62011CN0167
Language: el
Date: 2011-04-05 00:00:00
Title: Υπόθεση C-167/11 P: Αναίρεση που άσκησε στις 5 Απριλίου 2011 η Cantiere navale De Poli SpA κατά της αποφάσεως που εξέδωσε το Γενικό Δικαστήριο (όγδοο τμήμα) στις 3 Φεβρουαρίου 2011 στην υπόθεση T-584/08, Cantiere navale De Poli SpA κατά Επιτροπής

11.6.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 173/7
            
         Αναίρεση που άσκησε στις 5 Απριλίου 2011 η Cantiere navale De Poli SpA κατά της αποφάσεως που εξέδωσε το Γενικό Δικαστήριο (όγδοο τμήμα) στις 3 Φεβρουαρίου 2011 στην υπόθεση T-584/08, Cantiere navale De Poli SpA κατά Επιτροπής
   (Υπόθεση C-167/11 P)
   2011/C 173/15
   Γλώσσα διαδικασίας: η ιταλική
   
      Διάδικοι
   
   
      Αναιρεσείουσα: Cantiere navale De Poli SpA, υπό εκκαθάριση κατόπιν πτωχευτικού συμβιβασμού (εκπρόσωποι: A. Abate και A. Franchi, δικηγόροι)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   
               —
            
            
               να δεχτεί την αναίρεση και να ακυρώσει την απόφαση του Γενικού Δικαστηρίου της 3ης Φεβρουαρίου 2011 και τη σχετική απόφαση της Επιτροπής της 21ης Οκτωβρίου 2008 και, εφόσον είναι αναγκαίο και εφικτό, να αποφανθεί το ίδιο επί της ουσίας της προσφυγής,
            
         
               —
            
            
               επικουρικά, να αναιρέσει την απόφαση του Γενικού Δικαστηρίου και να αναπέμψει την υπόθεση στο Γενικό Δικαστήριο,
            
         
               —
            
            
               να καταδικάσει την Επιτροπή στο σύνολο των δικαστικών εξόδων.
            
         
      Λόγοι αναιρέσεως και κύρια επιχειρήματα
   
   Η αναιρεσείουσα στηρίζει την αίτηση αναίρεσης που έχει υποβάλει κατά της απόφασης του Γενικού Δικαστηρίου της 3ης Φεβρουαρίου 2011 στην υπόθεση T-584/08, Cantiere navale De Poli SpA κατά Επιτροπής, στους εξής λόγους:
   
               α)
            
            
               
                  Διαδικαστικές πλημμέλειες λόγω έλλειψης αιτιολογιών σε σχέση με:
               
               
                           —
                        
                        
                           την τελολογική ερμηνεία του κανονισμού (ΕΚ) 1177/2002 του Συμβουλίου, της 27ης Ιουνίου 2002, σχετικά με προσωρινό αμυντικό μηχανισμό της ναυπηγικής βιομηχανίας (στο εξής: κανονισμός 1177/2002) (1), ενόψει του προσδιορισμού των σκοπών που επιδιώκει το Συμβούλιο για την προστασία των συμφερόντων των κοινοτικών ναυπηγείων, τα οποία θίγονται από τον αθέμιτο ανταγωνισμό των κορεατικών ναυπηγείων,
                        
                     
                           —
                        
                        
                           τη σχέση (από άποψη τυπικής ισχύος) μεταξύ του κανονισμού 1177/2002 του Συμβουλίου και του κανονισμού (ΕΚ) 794/2004 της Επιτροπής, της 21ης Απριλίου 2004, σχετικά με την εφαρμογή του κανονισμού 659/1999 για τη θέσπιση λεπτομερών κανόνων εφαρμογής του άρθρου 88 ΕΚ (2),
                        
                     
                           —
                        
                        
                           την εφαρμογή της αρχής της επικουρικότητας για τον προσδιορισμό των κανόνων που διέπουν τις προθεσμίες εντός των οποίων τα κράτη μέλη κοινοποιούν τις ενισχύσεις στην Επιτροπή.
                        
                     
         
               β)
            
            
               
                  Παραβίαση του κοινοτικού δικαίου σε σχέση με:
               
               
                           —
                        
                        
                           τη διαχρονική άσκηση της εξουσίας των κρατών μελών να κοινοποιούν στην Επιτροπή τις ενισχύσεις στο πλαίσιο του κανονισμού 1177/2002,
                        
                     
                           —
                        
                        
                           την έκταση της αρμοδιότητας της Επιτροπής ως προς την εκτίμηση «του συμβατού» των ενισχύσεων που αφορά ο κανονισμός «με την κοινή αγορά»,
                        
                     
                           —
                        
                        
                           τον τρόπο με τον οποίο ρυθμίστηκαν μετά τη λήξη της ισχύος του κανονισμού (μετά τις 31 Μαρτίου 2005) οι έννομες σχέσεις που είχαν δημιουργηθεί ενόσω ίσχυε ο κανονισμός αυτός,
                        
                     
                           —
                        
                        
                           την εφαρμογή της αρχής της ίσης μεταχείρισης και της αρχής της προστασίας της δικαιολογημένης εμπιστοσύνης.
                        
                     
         
      (1)  ΕΕ L 172, σ. l.
   
      (2)  ΕΕ L 140, σ. l.